CELEX: 62015TN0270
Language: sk
Date: 2015-05-26 00:00:00
Title: Vec T-270/15: Žaloba podaná 26. mája 2015 – ANKO AE/Výkonná agentúra pre výskum (REA)

24.8.2015   
            
            
               SK
            
            
               Úradný vestník Európskej únie
            
            
               C 279/37
            
         Žaloba podaná 26. mája 2015 – ANKO AE/Výkonná agentúra pre výskum (REA)
   (Vec T-270/15)
   (2015/C 279/46)
   Jazyk konania: gréčtina
   
      Účastníci konania
   
   
      Žalokyňa: ANKO Anonymos Etairia Antiprosopeion, Emporiou kai Viomichanias (Atény, Grécko) (v zastúpení: V. Christianos, advokát)
   
      Žalovaná: Výkonná agentúra pre výskum (REA)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil, že pozastavenie platieb, o ktorom rozhodla Výkonná agentúra pre výskum (REA), pokiaľ ide o sumu, ktorú dlhuje žalobkyni z dôvodu jej príspevku na projekt ESS v rámci programu FP7, je porušením jej zmluvných povinností a že v dôsledku toho je REA povinná zaplatiť spoločnosti ANKO zvyšnú časť tohto príspevku vo výške 1 25  253,82 eura spolu so zákonnými úrokmi,
            
         
               —
            
            
               uložil REA povinnosť nahradiť trovy konania, ktoré vznikli žalobkyni.
            
         
      Dôvody a hlavné tvrdenia
   
   Svojou žalobou sa žalobkyňa domáha, aby Všeobecný súd Európskej únie na základe článku 272 ZFEÚ vyhlásil, že pozastavenie platieb, o ktorom rozhodla Výkonná agentúra pre výskum (REA) pokiaľ ide o sumu, ktorú dlhuje žalobkyni z dôvodu jej príspevku na projekt ESS v rámci programu FP7, je porušením jej zmluvných povinností a že v dôsledku toho je REA povinná zaplatiť spoločnosti ANKO zvyšnú časť tohto príspevku spolu s úrokmi, ktoré plynú od podania tejto žaloby.
   ANKO konkrétne tvrdí, že svoje zmluvné povinnosti splnila v celom rozsahu, riadne a v náležitej forme. Naopak, v rozpore s doložkou II.5 ods. 3 písm. d) prílohy II hlavnej zmluvy týkajúcej sa projektu ESS pozastavila platby voči ANKO. Z tohto dôvodu Výkonná agentúra pre výskum (REA) dlhuje žalobkyni, pokiaľ ide o projekt ESS, sumu, ktorej platbu nezákonne zastavila, t. j. 1 25  253,82 eura.
   Okrem toho ANKO tvrdí, že pozastavenie platieb Výkonnej agentúry pre výskum (REA) voči spoločnosti ANKO, pokiaľ ide o projekt ESS, je v rozpore so zmluvou týkajúcou sa tohto projektu a právom Únie z nasledujúcich dôvodov:
   
               —
            
            
               po prvé, Výkonná agentúra pre výskum (REA) nezákonne rozhodla o pozastavení platieb spoločnosti ANKO, keďže nepatrí do žiadneho z piatich prípadov uvedených v doložke II.5 ods. 3 písm. d) prílohy II hlavnej zmluvy,
            
         
               —
            
            
               po druhé, Výkonná agentúra pre výskum (REA) nezákonne podriadila zrušenie pozastavenia podmienke, ktorá nebola stanovená v zmluvných dokumentoch a je v rozpore s právom Únie.